کٕنکہٕ پھلیُک کورہم بہانہٕ کِنہٕ انبرۍ ژوٗنٹھیک تہٕ لوگہس وانِہ تنہ ووتم کٕنکھ ژاپان پھلہ پھلہ تہ انبرۍ ژوٗنٹھٮ۪ن وچھان تھلہ تھلہ پننۍ پرزٔنۍ دما تہ بیٖٹھ مے ستٮ۪ن سۅ بیارِ بۅکژا ہش پۅلر گیشٲم تہٕ ژھوٹ ژھوٹ، یہٲے سداہ ارداہ دپَے وچھن نہ وُپھل جانور کران سۅر سۅر مگر بے سوٗسہ تٔمس تٔج نہ لٔٹ تہ گلناونۍ ووتھس تہ بومہ ژٔڈس کوچہ پھیُر کورم تہ ژولس اپور کٔدلہ تورُس، چھون تہ ژھور حضوٗری باغ بے ٲنتھ، پۯون تہ جگر گوش اوس لبنہ یوان تِہ اوس شیٖن وسان واریاہہ کٲلۍ رزو نیبرۍ یہ شیٖن کران اوس نالہ متۍ نظرن أندرۍ پکھن مے کڈان واش بانگہ برٛونٹھ کۅکر زٕ ژور مۅرد مے کُن پکۍ مُنلۍ کفن لٲگتھ افوٗہ، بان٘گ دِنَے کار تھم لجو کۅکرس خدٲے کور مے کرم پرٛٲنۍ دوس تارٕ وچھم دوان، نژان تہ ڈلگنۍ دوان شیٖنس پٮ۪ٹھ یمن نہ زان٘ہہ تہ دوبرۍ ژٲن٘گۍ احتیاطکۍ دٕہۍ کریے مے برٛونٹھ تہ اکہ دۅہہ یمو گندن باجو بیدار کارتکچ زوٗنہ راتھ اکھ آباد سۅ ییلہ، مے نٲلۍگیے یم کرایہ کمرچ دٲر تہ أندر اوس کُٹھس منز رٔہتھ گومت شنۍیا ژٹان ژٹاں مے لجے وسنہ ڈٲن تنہٲیی یم آیے اور تہٕ کوچس اندر ہٮ۪ژوکھ سمن وچھان وچھان مے ہٮ۪ژٲن اندرٕ آبشار گرٛزنۍ سۅ کارِ کٲر رلاونۍ شرٲبۍ ڈلگنۍ دنۍ بے وایہ تیز تُلنۍدو، بیہوش ٲکھتھ پیون بِہُن تہ شوخ مودر خاب زنتہٕ صوٗرتھ بند وۅتُھن تہ دامہٕ درٛہنۍ تیز ناگہ رادٕ وزنۍ گژھن بیتاب تہ مس ملر منز دباون چونٹھ کھسُن خمار تہ عالم تمام وۅلسنہ ین تمن جوان ژہٮ۪ن ہنز سۅ رقصہ تیہہ ڈیشتھ گہیوو نپیوو کٹھیُک شُنۍ، کرایہ کمرٕچ دٲر مے بانگہ بانگ کراں کارِ دژ مُرن کۅکرس لٔسن مے از تہ وۅپر ذٲژ ہندۍ یمے ہمدم مے شولہ نوو یمو پرٛون تہ لوٗبہ ون شِنہ دۅہ بے پھرک بیدار بے غم تن سراں منُک محشر اتھو تہِ سور نہ یودوے أچھو تہٕ چو دٔرۍیاو (خداے زانہ کتٮ۪ن آسہ تٕرنہ کانگرِ منز دِواں سۅ بیار بۅکژ آبہ سٔرۍ ژنٮ۪ن پھۅکھ پھۅکھ) اگر مے ذاتھ تہ گژِھ کم یہ وِز چھے رٔژھراونۍ وُپھل امار چھ ونکٮ۪ن وۅپھل رفیقن منز